लोक कलाकार बताएंगे स्वास्थ्य विभाग की योजनाएं
हनुमानगढ़| लोककलाकारों का नाट्य दल स्वास्थ्य विभाग की योजना का प्रचार करेंगे। आईईसी कोऑर्डिनेटर मनीष शर्मा ने बताया कि तीन से 15 मार्च तक लोक कलाकार गांवों में जाकर प्रस्तुतियां देंगे। विशेष तौर पर एचआईवी एड्स के प्रति जागरूक किया जाएगा। शर्मा ने बताया कि अजमेर के अपना थियेटर संस्थान नवजीवन संस्थान के कलाकार गांवों में जाकर कार्यक्रम प्रस्तुत करेंगे। इनमें कठपुतली, नुक्कड़ नाटक मैजिक शो सम्मिलित होंगे। कार्यक्रम की मॉनिटरिंग डिप्टी सीएमएचओ डॉ. अरुण चमडिय़ा कर रहे हैं।
hin_Deva hin_Deva